Haftor Gundersen Skjelstad

Haftor Gundersen Skjelstad (født 12. juli 1802 i Hegra, død 11. mai 1851 samme sted) var en norsk gårdbruker og lokalpolitiker.

Han var den første ordføreren i Øvre Stjørdalen herred fra 1850 til sin død i 1851. Han var også innskyter og medlem av den første direksjonen for Stjørdalens Sparebank, som ble etablert i 1847.

Han var sønn av Gunnar Haftorsen (Kvål) og Ingeborg Andersdatter Råen på Østre Råen i Skjelstadmark. Han giftet seg i 1825 med Marit Iversdatter Børset, som han fikk tolv barn med. De drev først hennes slektsgård Børset, som Haftor fikk skjøte på etter sin svigerfar i 1829. I 1840 kjøpte han også Vestre Skjelstad, og flyttet med familien dit.

Referanser 

Ordførere i Øvre Stjørdal
Norske bønder
Personer fra Stjørdal kommune